હાર્દિક પટેલનાં ઉપવાસ આંદોલનને લઇ સમગ્ર ઉત્તર ગુજરાતમા સરકારની નીતિઓ વિરોદ્ધ અસંતોષ ફેલાયો છે. બાયડમાં આજે ગુરુવારના રોજ બાયડ,તેંનપૂર,ચોઈલા અમિયાપુર જીતપુર સુંદરપુરા સહિતના ગામોના યુવાનો દ્વારા પ્રાંત અધિકારીને આવેદનપત્ર આપ્યાં બાદ રેલી કાઢવામાં આવતાં યુવાનોને અટકાવવાનો પ્રયાસ કાર્યો હતો.જોકે, યુવાનો અને પોલીસ વચ્ચેનાં ટકરાવમાં પોલીસે રેલી કાઢતા 55 જેટલા યુવાનોની અટકાયત કરતાં પોલીસ અને દેખાવકારો વચ્ચે રીતસરના પકડદાવના દ્રશ્યો સર્જાયા હતા. પોલીસે યુવાનોની 200 જેટલી બાઇક ડીટેઇન કરતા સમાજનાં યુવાનોમાં પોલીસની દમનકારીનીતિ સામે રોષ પ્રગટ્યો હતો.